CELEX: 62016TN0693
Language: bg
Date: 2016-09-28 00:00:00
Title: Дело T-693/16 P: Жалба, подадена на 28 септември 2016 г. от HG срещу решението, постановено на 19 юли 2016 г. от Съда на публичната служба по дело F-149/15, HG/Комисия

28.11.2016   
            
            
               BG
            
            
               Официален вестник на Европейския съюз
            
            
               C 441/27
            
         
      Жалба, подадена на 28 септември 2016 г. от HG срещу решението, постановено на 19 юли 2016 г. от Съда на публичната служба по дело F-149/15, HG/Комисия
      (Дело T-693/16 P)
      (2016/C 441/32)
      Език на производството: френски
      
         Страни
      
      
         Жалбоподател: HG (Брюксел, Белгия) (представител: L. Levi, avocat)
      
         Друга страна в производството: Европейска комисия
      
         Искания
      
      Жалбоподателят иска от Общия съд:
      
                  —
               
               
                  да отмени решението на Съда на публичната служба на Европейския съюз от 19 юли 2016 г. по дело F-149/15,
               
            
                  —
               
               
                  с оглед на това да уважи исканията на жалбоподателя в първоинстанционното производство и оттук
                  
                              —
                           
                           
                              да отмени решение CMS 13-005 на тристранния орган по назначаването, доколкото предвижда спиране на повишаването в стъпка за срок от 18 месеца и заплащане на обезщетение за вреда, определено с решението в размер на 108 596,35 EUR,
                           
                        
                              —
                           
                           
                              доколкото е необходимо да отмени отхвърлителното решение по жалбата на жалбоподателя по административен ред,
                           
                        
                              —
                           
                           
                              при условията на евентуалност да намали финансовата санкция, съдържаща се в решение CMS 13-005,
                           
                        
                              —
                           
                           
                              да осъди ответника да заплати обезщетение за неимуществената вреда за накърнената репутация на жалбоподателя, оценено на 20 000 EUR,
                           
                        
                              —
                           
                           
                              да осъди ответника да заплати всички съдебни разноски,
                           
                        
            
                  —
               
               
                  да осъди ответника да заплати всички съдебни разноски в производствата пред двете инстанции.
               
            
         Основания и основни доводи
      
      Жалбоподателят излага четири основания в подкрепа на жалбата си.
      
                  1.
               
               
                  Първото основание се отнася до финансовата отговорност на жалбоподателя и е изведено от нарушение на задължението за мотивиране, доколкото Съдът на публичната служба (СПС) не се е произнесъл по едно от оплакванията на жалбоподателя, свързано с нарушение на принципа на пропорционалност. Освен това той допуснал няколко грешки при прилагане на правото и изопачил доказателствата по преписката.
               
            
                  2.
               
               
                  Второто основание е изведено от процесуални нарушения, свързани с подготвителните актове по приемането на спорното решение и от нарушение на правото на защита на жалбоподателя, както и от нарушение на задължението за мотивиране и грешки при прилагане на правото, допуснати от СПС.
               
            
                  3.
               
               
                  Третото основание е изведено от нарушение на задължението за мотивиране от страна на Комисията и СПС.
               
            
                  4.
               
               
                  Четвъртото основание е изведено от грешки при прилагане на правото и фактически грешки, допуснати от СПС що се отнася до първото оплакване спрямо жалбоподателя. Освен това СПС не изпълнил задължението си за мотивиране.